google/wiki40b huggingface dataset:
वैशाख कृष्ण त्रयोदशी

वैशाख कृष्ण त्रयोदशी भारतीय पंचांग  के अनुसार द्वितीय माह की अट्ठाइसवी तिथि है, वर्षान्त में अभी ३०२ तिथियाँ अवशिष्ट हैं।
टंकणगत अशुद्धि

इन्हें भी देखें

अक्षर कला टंकण
भूदान आन्दोलन

भूदान आन्दोलन सन्त विनोबा भावे द्वारा सन् 1951 में आरम्भ किया गया स्वैच्छिक भूमि सुधार आन्दोलन था। विनोबा की कोशिश थी कि भूमि का पुनर्वितरण सिर्फ सरकारी कानूनों के जरिए नहीं हो, बल्कि एक आंदोलन के माध्यम से इसकी सफल कोशिश की जाए। 20वीं सदी के पचासवें दशक में भूदान आंदोलन को सफल बनाने के लिए विनोबा ने गांधीवादी विचारों पर चलते हुए रचनात्मक कार्यों और ट्रस्टीशिप जैसे विचारों को प्रयोग में लाया। उन्होंने सर्वोदय समाज की स्थापना की। यह रचनात्मक कार्यकर्ताओं का अखिल भारतीय संघ था। इसका उद्देश्य अहिंसात्मक तरीके से देश में सामाजिक परिवर्तन लाना था।

परिचय

वह 18 अप्रैल 1951 की तारीख थी, जब आचार्य विनोबा भावे को जमीन का पहला दान मिला था। उन्हें यह जमीन तेलंगाना क्षेत्र में स्थित पोचमपल्ली गांव में दान में मिली थी। यह विनोबा के उसी भूदान आंदोलन की शुरुआत थी, जो अब इतिहास के पन्नों में दर्ज है या फिर पुराने लोगों की स्मृति में।
तब विनोबा पदयात्राएं करते और गांव-गांव जाकर बड़े भूस्वामियों से अपनी जमीन का कम से कम छठा हिस्सा भूदान के रूप में भूमिहीन किसानों के बीच बांटने के लिए देने का अनुरोध करते थे। तब पांच करोड़ एकड़ जमीन दान में हासिल करने का लक्ष्य रखा गया था जो भारत में 30 करोड़ एकड़ जोतने लायक जमीन का छठा हिस्सा था। उस वक्त प्रजा सोशलिस्ट पार्टी (पीएसपी) के नेता जयप्रकाश नारायण भी 1953 में भूदान आंदोलन में शामिल हो गए थे। आंदोलन के शुरुआती दिनों में विनोबा ने तेलंगाना क्षेत्र के करीब 200 गांवों की यात्रा की थी और उन्हें दान में 12,200 एकड़ भूमि मिली। इसके बाद आंदोलन उत्तर भारत में फैला। बिहार और उत्तर प्रदेश में इसका गहरा असर देखा गया था। मार्च 1956 तक दान के रूप में 40 लाख एकड़ से भी अधिक जमीन बतौर दान मिल चुकी थी। पर इसके बाद से ही आंदोलन का बल बिखरता गया।
1955 तक आते-आते आंदोलन ने एक नया रूप धारण किया। इसे ‘ग्रामदान’ के रूप में पहचाना गया। इसका अर्थ था ‘सारी भूमि गोपाल की’। ग्रामदान वाले गांवों की सारी भूमि सामूहिक स्वामित्व की मानी गई, जिसपर सबों का बराबर का अधिकार था। इसकी शुरुआत उड़ीसा से हुई और इसे काफी सफलता मिली। 1960 तक देश में 4,500 से अधिक ग्रामदान गांव हो चुके थे। इनमें 1946 गांव उड़ीसा के थे, जबकि महाराष्ट्र दूसरे स्थान पर था। वहां 603 ग्रामदान गांव थे। कहा जाता है कि ग्रामदान वाले विचार उन्हीं स्थानों पर सफल हुए जहां वर्ग भेद उभरे नहीं थे। वह इलाका आदिवासियों का ही था।
पर बड़ी उम्मीदों के बावजूद साठ के दशक में भूदान और ग्रामदान आंदोलन का बल कमजोर पड़ गया। लोगों की राय में इसकी रचनात्मक क्षमताओं का आम तौर पर उपयोग नहीं किया जा सका। दान में मिली 45 लाख एकड़ भूमि में से 1961 तक 8.72 लाख एकड़ जमीन गरीबों व भूमिहीनों के बीच बांटी जा सकी थी। कहा जाता है कि इसकी कई वजहें रहीं। मसलन- दान में मिली भूमि का अच्छा-खासा हिस्सा खेती के लायक नहीं था। काफी भूमि मुकदमें में फंसी हुई थी, आदि-आदि। कुल मिलाकर ये बातें अब भुला दी गई हैं। हालांकि, कभी-कभार मीडिया में भूदान में मिली जमीन के बाबत खबरें आती रहती हैं। आचार्य विनोबा का भूदान आंदोलन लोगों के जेहन में रह गया है। जानकारों की राय में आजादी के बाद यह उन पहली कोशिशों में से एक था, जहां रचनात्मक आंदोलन के माध्यम से भूमि सुधार की कोशिशें की गई थी। सो लोगों ने बड़ी कोशिशें की हैं, इस समाज को आगे लाने की। दुख है कि वह कोशिश राजनीतिक या फिर शासकीय मकड़ाजाल में फंसकर रह जाती है।
अब्दुल क़ादिर बलोच

पाकिस्तानी राजनेता और पाकिस्तान के प्रांत, बलोचिस्तान के पूर्व राज्यपाल।
जिब्राल्टर मेथोडिस्ट चर्च

इतिहास

मेथोडिज़्म की जिब्राल्टर में 1769 से सैनको के एक समूह के साथ शुरुआत हुई, इनमें सबसे प्रमुख सार्जेंट हेनरी एन्स जो स्वयं एक धर्मोपदेशक थे। एन्स जिब्राल्टर में अपने ग्रेट सीज टनल्स पर किए कार्यो के लिए विख्यात थे। एन्स अपने घर पर चर्च की बैठकों का आयोजन करते थे। सबसे पहला मेथोडिस्ट गिरजाघर 1809 में प्रिंस एडवर्ड्स सड़क पर स्थापित हुआ था। इसमें बाद में एक विद्यालय व चर्च के पादरी का घर भी जोड़े गए। मेथोडिज़्म के विस्तार के साथ स्पेन के दक्षिणी भाग में गिरजाघर और विद्यालयों की स्थापना की गई।
चर्च अपने वर्तमान स्थान पर 1956 में आया जब पुराने गिरजाघर की इमारत व पादरी के घर को बेच दिया गया। नई इमारत का निर्माण हुआ और यह केवल मेथोडिस्ट मत के अनुयायियों का नहीं अपितु जिब्राल्टर व इसके आसपास रहने वाले अन्य कई सम्प्रदायों के ईसाईयों के लिए आध्यात्मिक का स्थान बन गया।
वर्ष 1997 में जिब्राल्टर का गिरजाघर यूनाईटेड किंगडम के लंदन दक्षिण पश्चिम जिले के मेथोडिस्ट चर्च का हिस्सा बन गया। इस कदम के साथ ही चर्च की गतिविधियाँ जिब्राल्टर व इसके आसपास के समाज के सभी पक्षों के लिए केंद्रित हो गया। चर्च अब जिब्राल्टर में मेथोडिस्ट चर्च की जगह जिब्राल्टर के मेथोडिस्ट चर्च के नाम से जाना जाता है।

सर्विसिस

कम्यूनियन महीने के दूसरे रविवार की सुबह, महीने के चौथे रविवार की शाम और अन्य विशेष अवसरों पर आयोजित किया जाता है। गिरजाघर क्रिसमस, ईस्टर और ईसाई कैलंडर के विशिष्ट दिवसों पर विशेष सर्विस का आयोजन करता है। चर्च शादी और बपतिस्मा भी आयोजित करता है।

द कारपेंटरस आर्म्स

द कारपेंटरस आर्म्स गिरजाघर चलाया जाने वाला क़हवाख़ाना है जो गिरजाघर की इमारत का ही हिस्सा है। मेनू में चाय, स्नैक्स, स्कोन, आदि मिलते हैं। कारपेंटरस आर्म्स मुख्यतः स्वयंसेवकों द्वारा संचालित किया जाता है तथा यहाँ से एकत्रित हुई राशि चर्च की जिब्राल्टर में अपनी मिनिस्ट्री के लिए इस्तेमाल की जाती है।
स्वराज विश्वविद्यालय

परिचय

खेती, फिल्म बनाना, सोलर उत्पादन, लेखन, नाटक, नृत्य कला, शिक्षण, प्रकृति संरक्षण, आदि उन कई क्षेत्रों में से कुछ कुछ क्षेत्र हैं जिस में मौजूद खोजियों की खोज रुचि है। स्वराज युनिवर्सिटी के बड़े परिवार में कई लोग हैं जिन्हें अपने संबंधित क्षेत्रों में अच्छा ज्ञान है और जो खोजी के उपदेशक, गुरु, मार्गदर्शक के रूप में कार्य करते हैं। कक्षाओं और किताबी ज्ञान तक ही सीमित रहने की बजाय, खोजी अपने गुरु के काम में शामिल होते हैं और उनके काम, तजुर्बे और अनुभव से सीखते हैं। इस प्रक्रिया में वे अनुभव लेते हैं और वास्तविक जीवन की कई स्थितियों से निपटना भी सीखते हैं। गलतियाँ करना, उन गलतियों से सीखना और दूसरों से प्रतिक्रिया स्वीकार करना स्वराज युनिवर्सिटी प्रक्रिया का एक महत्वपूर्ण भाग है। खोजी अपने शौक़ के बारे में पता लगाते हैं, उनके बारे में सीखते हैं और अपनी ही गति से उसे अपने पेशे में बदलते हैं।
दो साल के इस अंतराल की कार्यक्रम संरचना में पहले साल में तीन बार और दूसरे साल में छह बार 3 से 5 हफ्तों की बैठक होती है जब वो विभिन्न कार्यशालाओं और अनुभवी लोगों से सीखते हैं जिसके बाद हर बार 2 महीने का प्रशिक्षण समय होता है जहां खोजी को अपने गुरु, प्रशिक्षक, घर के सदस्य, मित्र आदि के साथ बातचीत के अवसर और चिंतन के अलावा वास्तविक अनुभव करने का मौका भी मिलता है।
यात्रा स्वराज प्रक्रिया के प्रमुख भागों में से एक है। हम इसे अध्यन की यात्रा कहते हैं और हर यात्रा का उद्देश्य अलग होता है।पिछले चार वर्षों में हम पुणे, अहमदाबाद, पालमपुर और चंडीगढ़ गए और विभिन्न वर्ग के लोगों से मुलाकात की - कलाकारों, कार्यकर्ताओं, समुदायों और प्रतिबद्ध संगठनों से - जो अपने क्षेत्र के काम में समर्पित हैं। अध्यन की यात्रा का दूसरा रूप साइकिल यात्रा है जिसमें खोजी साइकिल पर 5-7 दिन की यात्रा बिना किसी पैसे और बिना किसी यंत्र के करते हैं और रास्ते में ग्रामीण लोगों से मिलते हैं, उनके साथ काम करते हैं और उस ज्ञान के बारे में जानने की कोशिश करते हैं जो शहरीकरण और औद्योगीकरण की वजह से समाप्त हो रहा है।
ज़िया फ़तेहाबादी

ज़िया फ़तेहाबादी (१९१३ - १९८६) उर्दू लेखक एवं कवि थे। ज़िया फ़तेहाबादी, फ़तेहाबाद (ज़िला: तरन तारन) निवासी मेहर लाल सोनी का उपनाम था।

संक्षिप्त परिचय

ज़िया फ़तेहाबादी, जिनका जन्म नाम मेहर लाल सोनी था और जो ९ फ़रवरी १९१३ को भारत में पंजाब प्रान्त के नगर कपूरथला में पैदा हुए थे, उर्दू भाषा के कवि थे। उनका सम्बन्ध मिर्ज़ा खाँ दाग़ देहलवी के अदबी खानदान से था। उनके उस्ताद आगरा निवासी सीमाब अकबराबादी मिर्ज़ा खाँ दाग़ के शिष्य थे। ज़िया, जिन्हों ने १९२५ में कवितायेँ लिखना आरम्भ कर दी थीं, १९३० में सीमाब के शिष्य बन गए थे। उर्दू ग़ज़ल के अतिरिक्त सीमाब की दिखाई हुई राह पर चलते हुए ज़िया ने भी क़ता, रुबाई और नज्में लिखीं जिन में सानेट और गीत भी शामिल हैं जो कि अब भारतीय साहित्य का एक अटूट अंग हैं। उनके पिता, मुंशी राम सोनी, हिन्दुस्तानी गायकी में रूचि रखते थे और यूँ माना जाता है कि इनका यह शौक़ ज़िया को शायर बनाने में मददगार साबित हुआ | ज़िया ने जयपुर के महाराजा हाई स्कूल (१९२३ से १९२९ तक) और लाहोर के फोर्मन क्रिस्चियन कालेज (१९३० से १९३५ तक) में पढ़ते शिक्षा प्राप्त की थी | लाहोर उर्दू अदब का मर्क़ज़ था यहीं उनका सम्बन्ध पहले कृष्ण चन्द्र और मीरा जी के साथ और बाद में साग़र निज़ामी और जोश मलीहाबादी के साथ हुआ था।
शिक्षा प्राप्त करने के पश्चात ज़िया फ़तेहाबादी १९३६ में रिज़र्व बैंक आफ़ इंडिया में भर्ती हो गए थे जहां उन्हों ने १९७१ तक नौकरी की और अवकाश ग्रहण किया | १९४२ में आपका विवाह लाहोर निवासी मुरली राम बरेरा की सुपुत्री राज कुमारी (देहांत : २००३) के साथ हुआ था।
ज़िया फ़तेहाबादी की कविताओं का प्रथम संग्रह " तुल्लू " नाम से १९३३ में साग़र निज़ामी ने मेरठ से छापा था, दूसरा संग्रह " नूर ए मशरिक़ " १९३७ में दिल्ली से छपा जिस के छपने के बाद ज़िया को उर्दू दुनिया ने उस वक़्त के नवीन रचनाकारों में प्रथम श्रेणी का कवि माना | अब तक उनके कुल ग्यारह संग्रह छप चुके हैं। उनकी अधिकांश कविताएँ आम बोल-चाल की हिन्दुस्तानी सरल भाषा में लिखी गई हैं जिन में रस और घुलावट व इंसानियत के दर्द का नर्म नर्म अहसास झलकता है। ज़िया फ़तेहाबादी ने अपनी कविताओं द्वारा अपनी सोच से जन्मी रोशन किरणों से रात के अँधकार को कम करने का प्रय्तन किया और दबी हुई अनेक आशाओं को दोबारा जाग्रत करने का भी प्रयास किया था। वह आशावादी थे और उनकी रचनाएँ उनकी शख्सियत का आईनादार हैं।
ग़ौर तलब है कि ज़िया फ़तेहाबादी की जीवनी और शायरी पर नागपुर की डाक्टर ज़रीना सानी M.A.Ph.D. का एक रिसर्च १९७९ में " बूढा दरख़्त " के नाम से प्रकाशित हुआ था। इस से पहले १९७७ में मालिक राम द्वारा किया रिसर्च " ज़िया फ़तेहाबादी - शख्स और शायर " इल्मी मजलिस, दिल्ली, द्वारा प्रकाशित हो चुका था। इस के बाद १९८९ में धुलिया के शब्बीर इक़बाल ने मुंबई यूनिवर्सिटी से अपनी थीसिस - " आनजहानी मेहर लाल सोनी ज़िया फ़तेहाबादी - हयात और कारनामे " पर पीएच.डी. की डिग्री हासिल की थी |
ज़िया फ़तेहाबादी का देहांत १९ अगस्त १९८६ दिल्ली के सर गंगा राम अस्पताल में हुआ था, तब वह ७३ बरस के थे |
खैरा

लोग

खैरा नामक जाट गोत्र पंजाब के माझ क्षेत्र से सम्बंधित हैं। गोत्र के लोग प्रमुखतः भारत में अमृतसर का खदूर साहिब कस्बा, फैसलाबाद और पाकिस्तान में लाहौर जिले में पाये जाते हैं।
कुवैत एयरवेज़

इतिहास

इस विमान सेवा का इतिहास १९५३ मे व्यापारियों के एक समूह द्वारा कुवैत सरकार के साथ ५०:५० की भागेदारी मे शुरू किए गये कुवैत नॅशनल एयरवेज़ से शुरू होता है. उसी वर्ष ब्रिटिश ओवरसीज एयरवेज़ कॉर्पोरेशन की एक सहायक कंपनी ब्रिटिश इंटरनॅशनल एयरलाइन्स,  जो कुवैत मे चार्टर्ड विमान सेवा और रखरखाव संबंधी सेवाएँ प्रदान करती थी, के साथ एक पाँच साल का अनुबंध किया गया। दो डकोटा विमानो के क्रय के साथ १६ मार्च १९५४ से सेवाएँ आरंभ कर दी गयीं। 
परिचालन के पहले ही वर्ष मे इस विमान सेवा द्वारा ८९६६ यात्रिओ ने यात्रा की। जुलाई १९५५ मे कुवैत एयरवेज़ का नाम अपना लिया गया और मई १९५८ मे ब्रिटिश ओवरसीज एयरवेज़ कॉर्पोरेशन के साथ प्रबंधन और परिचालन के लिए एक नया करार किया गया। एप्रिल १९५९ मे कुवैत एयरवेज़ ने ब्रिटिश इंटरनॅशनल एयरलाइन्स, का अधिग्रहण कर लिया.

स्वामित्व

दिसंबर २०१३ की जानकारी के अनुसार कुवैत एयरवेज़ कुवैत सरकार के पूर्ण स्वामित्व वाली कंपनी है.

मुख्य अधिकारी

जनवरी २०१६ की जानकारी के अनुसार अब्दुल्लाह अल शरहा इसके मुख्य कार्यकारी अधिकारी हैं।

मुख्यालय

अल फ़रवानियाह गवरणेट मे स्थित कुवैत इंटरनॅशनल एयरपोर्ट पर कुवैत एयरवेज़ का मुख्यालय है. ४५०००० वर्ग फीट मे फैले इसके मुख्य कार्यालय का निर्माण अहमादियाः कॉंटरॅक्टिंग एंड ट्रेडिंग कंपनी द्वारा १९९२ से १९९६ मे मध्य ५३.६ मिलियन अमेरिकी डालर की लागत से किया गया था.
मैथिल संगीत

मैथिल संगीत, भारत और दक्षिण एशिया के सबसे प्राचीन संगीत में से है। इसकी उत्पत्ति मैथिल क्षेत्र से हुई।
भुवन सोम

पटकथा

भुवन सोम (उत्पल दत्त) एक विधुर और सिविल सेवा का समर्पित कर्मचारी है।
अग्नि संरक्षण अभियांत्रिकी

अग्नि संरक्षण अभियांत्रिकी (Fire protection engineering) अग्नि तथा धुँए के हानिकारक प्रभावों से लोगों एवं सम्पत्ति आदि को बचाने के लिए विज्ञान एवं अभियांत्रिकी के सिद्धान्तों का सहारा लेती है।
राजशाही नगर निगम

कार्यपद्यति और प्रशासनिक ढाँचा

राजशाही सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्, राजशाही नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।
प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।
यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।
राणा तनवीर हुसैन

राणा तनवीर हुसैन एक राजनीतिज्ञ है पाकिस्तान के राष्ट्रीय विधानसभा में | वह NA-132 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
भारत में सार्वजनिक अवकाश

भारत अनेकता में एकता वाला देश है जहाँ विविध और उत्कट संस्कृतियों वाले समाज के लोग रहते हैं। यहाँ पर स्‍वतंत्रता दिवस, गणतन्त्र दिवस और गांधी जयंती के रूप में तीन राष्ट्रीय अवकाश दिवश हैं। राज्य और क्षेत्र प्रचलित धार्मिक और भाषाई जनसांख्यिकी के आधार पर क्षेत्रिय त्यौंहार भी होते हैं। हिन्दू धर्म के दीपावली, गणेश चतुर्थी, होली एवं नवरात्रि, इस्लाम में ईद उल-फ़ित्र एवं ईद-उल-अज़हा, बौद्ध धर्म में बुद्ध जयंती एवं आंबेडकर जयंती, इसाई धर्म में क्रिसमिस एवं गुड फ़्राइडे जैसे त्यौंहार देशभर में लोकप्रिय हैं।
कायदे आजम ट्रॉफी

इतिहास

मोहम्मद अली जिन्ना, पाकिस्तान के संस्थापक, जो "कायदे-आजम" (महान नेता) में जाना जाता था के नाम पर, ट्रॉफी 1953-54 सत्र में पेश किया गया था मदद करने के लिए चयनकर्ताओं ने इंग्लैंड के पाकिस्तान के टेस्ट दौरे के लिए टीम का चयन 1954 में। पांच क्षेत्रीय और दो विभागीय टीमों पहली प्रतियोगिता में हिस्सा:  बहावलपुर,  पंजाब,  कराची,  उत्तर-पश्चिम सीमांत प्रांत,  सिंध,  संयुक्त सेवाओं और  पाकिस्तान रेलवे. 
प्रतियोगिता दो का एक मिश्रण द्वारा विभागीय टीमों ने क्षेत्रीय दलों द्वारा कभी कभी चुनाव लड़ा गया है, कभी कभी, और कभी कभी। 1956-57 में यह निर्णय लिया गया है कि कराची और पंजाब टीमों को अधिक समान रूप से मिलान करने के लिए तीन टीमों ने एक प्रवेश करने के लिए, के लिए होता है।
कराची 20 बार ट्राफी जीती है।(सबसे अधिक किसी भी टीम द्वारा)।

लीग पुनर्गठन (2011)

फौरन 2009-10 टूर्नामेंट की समाप्ति के बाद पाकिस्तान क्रिकेट बोर्ड के एक नए स्वरूप है कि बाईस टीमों विभाजन एक और विभाजन दो भागों में विभाजित देखेंगे की घोषणा की। बोर्ड का मानना ​​था कि दो डिवीजनों छोटे दलों के लिए एक समान स्तर पर दूसरों के साथ प्रतिस्पर्धा करने में मदद मिलेगी और एक परिणाम के रूप में आसान युवा प्रतिभा का खोलना होगा। यह भी मतलब है कि घरेलू राजस्व और अधिक संतुलित जुड़नार कि कम उम्मीद के मुताबिक थे के कारण एक परिणाम के रूप में वृद्धि हुई है।

लीग पुनर्गठन (2012-13)

कायदे आजम ट्रॉफी के 2012-13 सत्र में 14 क्षेत्रीय टीमों के सात के दो समूहों, प्रत्येक समूह के सुपर लीग के लिए प्रगति, जबकि शेष छह प्लेट लीग में खेलना होगा से शीर्ष चार टीमों के साथ में विभाजित किया गया है। लीग अव्वल रहने वाले छात्र अपने संबंधित लीग फाइनल में चुनाव लड़ेगी। किसी भी तरह से, प्रत्येक टीम में कम से कम आठ मैचों के अलावा फाइनल से खेलेंगे।
नए क्षेत्रीय टीमों के पुराने विभाग पक्षों, जिनमें से चार को अंतिम एकादश का हिस्सा हो सकता से पांच खिलाड़ियों की भर्ती करने की अनुमति दी जाती है। एक बोली गेंदबाजों अंतरराष्ट्रीय स्तर पर मान्यता क्रिकेट की गेंद के लिए जोखिम देने के लिए, बोर्ड भी कूकाबुरा गेंदों टूर्नामेंट के लिए अनिवार्य का इस्तेमाल किया गया है।

वर्ष 2014-15 के लिए नए प्रारूप

2014-15 में 26 टीमें, 14 क्षेत्रीय और 12 विभागीय वहाँ थे। प्रत्येक प्रकार (2013-14 कायदे आजम ट्रॉफी से शीर्ष छह टीमों, और शीर्ष छह वर्ष 2013-14 के राष्ट्रपति की ट्रॉफी से) के छह स्वर्ण लीग, जिसमें 12 टीमों में से प्रत्येक में खेलने के लिए निर्धारित किया गया था बना एक बार एक दूसरे राउंड रोबिन श्रृंखला के अंत में एक अंतिम साथ। रजत लीग चार क्षेत्रीय और तीन विभागीय टीमों के साथ दो समूहों, प्रत्येक के शामिल हैं; प्रत्येक समूह में प्रत्येक टीम एक बार एक दूसरे से खेलते, क्वार्टर फाइनल, सेमीफाइनल और एक फाइनल के द्वारा पीछा किया जाएगा। प्रतियोगिता अक्टूबर से दिसंबर के लिए दौड़ा।
सुशांत सिंह

सुशांत सिंह हिन्दी फिल्मों के एक प्रसिद्ध अभिनेता हैं।
बर्लिन जेतुंग

यह् एक प्रमुख दैनिक समाचार पत्र है।

प्रकाशन स्थल

यह समाचार पत्र जर्मनी में प्रकाशित होता हैं।
ओटो फिक्स

ओटो फिक्स जर्मनी के महान चित्रकार थे।
पीटर बर्लिग

शिक्षा और कैरियर

अल्बर्ट बर्लिग ने 1963 में कोलगेट विश्वविद्यालय से कला में स्नातक की उपाधि प्राप्त की। 1995 से 97 के बीच इन्होने श्रीलंका व मालदीव में अमेरिका के राजदूत के रूप में कार्य किया। इन्हे 2009 में अंतरिम अमेरिकी राजदूत के रूप में भारत में नियुक्त किया गया था। जून 2011 में इन्हे टिमोथी रोमर के पश्चात भारत में अमेरिकी राजदूत नियुक्त किया गया, जिसमें अभी सीनेट का पुष्टिकरण लंबित है। यह पहले अमेरिकी राजदूत हैं जो हिन्दी में धाराप्रवाह हैं।
येवडु

विकास

दिल राजू तकनीकी रूप से संचालित फिल्म का निर्माण करना चाहते थे और वामसी पेडिपल्ली द्वारा लिखित एक स्क्रिप्ट का चयन किया। राजू ने अक्टूबर 2011 की शुरुआत में आधिकारिक तौर पर इस परियोजना की घोषणा की, साथ ही घोषणा की कि राम चरण फिल्म के नायक के रूप में काम करेंगे। इस परियोजना का निर्माण श्री वेंकटेश्वर क्रिएशंस के बैनर तले किया जाएगा, इसके कलाकारों और कर्मी दल सहित विवरणों के साथ शीघ्र ही की घोषणा की। चरन के साथ पटकथा साझा करने से पहले, पेडिपल्ली ने लगभग दो महीने तक इस पर काम किया, बृंदावनम (2010) जैसे निर्देशित पारिवारिक नाटकों के बाद एक्शन जॉनर चुना। देवी श्री प्रसाद को नवंबर 2011 की शुरुआत में फिल्म के संगीत निर्देशक के रूप में पुष्टि की गई थी, उन्होंने पेडिपल्ली और चरण दोनों के साथ अपने पहले सहकार्यता को चिह्नित किया। संगीत की बैठकें गोवा में आयोजित की गईं।
फिल्म का निर्माण आधिकारिक तौर पर हैदराबाद में 9 दिसंबर 2011 को शुरू किया गया था; फिल्म का शीर्षक येवडू घोषित किया गया और उसी दिन एक फर्स्ट लुक पोस्टर का अनावरण किया गया। पेडिपल्ली ने वकांथम वमसी द्वारा लिखी कहानी से उनकी पटकथा को आधार बनाया। आनंद साईं फिल्म के कला निर्देशक थे और उन्होंने सितंबर 2013 तक अपना काम पूरा किया। अब्बूरी रवि ने संवादों में योगदान दिया। सी राम प्रसाद फिल्म के छायाकार थे, जबकि मार्तंड के वेंकटेश फिल्म के संपादक थे।

विषय-वस्तु और प्रभाव

फिल्म के लेखक के बावजूद, वामसी ने जून 2013 की शुरुआत में इसका खंडन किया, कई आलोचकों का मानना था कि फिल्म जॉन वू की 1997 की एक्शन फिल्म, फेस/ऑफ से काफी प्रेरित थी, साथ ही तेलुगु फिल्मों छत्रपति (2005) और विक्रमारकुडु (2006) की समानताएं, दोनों एस एस राजामौली द्वारा निर्देशित हैं। आलोचक संगीता देवी डंडू ने फिल्म को फेस/ऑफ और विक्रमारकुडु का संयोजन कहा, एक अन्य आलोचक, कार्तिक पासुपुलेट ने लिखा, "यह फिल्म यह फेस / ऑफ का चीरहरण नहीं है। हमारे पास फिल्म निर्माता नहीं हैं जिनके पास आवश्यक रचनात्मकता और तकनीकी है, जो उस 1997 की एक्शन थ्रिलर के आधे सभ्य अनुकूलन को बनाने का तरीका जानते हैं। निर्देशक सिर्फ एक मूर्खतापूर्ण बदला नाटक बनाने के लिए केंद्रीय विचार को उधार लेता है।"
फरेब (1996 फ़िल्म)

संक्षेप

डॉ. रोहन वर्मा (फराज खान) और उसकी पत्नी सुमन (सुमन रंगनाथन जो पेशे से एक शिक्षक है बंबई में बस गए हैं। उनकी खुशहाल, अमीर जीवन शैली है। जब वे एक सहायक पुलिस निरीक्षक इंद्रजीत सक्सेना (मिलिंद गुनाजी) से मित्रता करते हैं, तो वे कई बार उनकी सहायता के लिए आता है। इंद्रजीत सुमन के लिए लालसा रखे हुए है और इस तरह से व्यवहार करना शुरू कर देता है कि जोड़े का जीवन उखड़ जाए। उनकी शादी तोड़ने और सुमन को पाने के लिये वो अब किसी भी हद तक जाएगा।
सुखीबल

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
अम्बष्ठ

संस्कृत और पालि साहित्य में अंबष्ठ जाति तथा अम्बष्ठ देश का उल्लेख अनेक स्थलों पर मिलता है। इनके अतिरिक्त सिकन्दर के इतिहास से संबंधित कतिपय ग्रीक और रोमन लेखकों की रचनाओं में भी अंबष्ठ जाति का वर्णन हुआ है। दिओदोरस, कुर्तियस, जुस्तिन तथा तालेमी ने विभिन्न उच्चारणों के साथ इस शब्द का प्रयोग किया है। प्रारंभ में अंबष्ठ जाति युद्धोपजीवी थी। सिकन्दर के समय (३२७ ई. पू.) उसका एक गणतंत्र था और वह चिनाब के दक्षिणी तट पर निवास करती थी। आगे चलकर अंबष्ठों ने संभवत चिकित्साशास्त्र को अपना लिया, जिसका परिज्ञान हमें मनुस्मृति से होता है।
गर्चा

गर्चा अथवा गारची पंजबी सिख जट्ट गोत्र है। यह माना जाता है कि ये पंजाब के लुधियाना जिले के माजरा ग्राम में व्युत्पन्न हुए। गर्चा लोग तँवर राजपूतों/तूर जट्टों के वंशज हैं।
व्यभिचार

भारतीय समाज मे व्यभिचार

भारत मे व्यभिचार को बहुत बड़ा खराब माना जाता है । यदि कोई स्त्री या पुरुष अपनी पति अथवा पत्नी के अलावा किसी अन्य से शरीरिक संबंध बनाते हैंं तो उन्हें बुरा समझा जाता है।
दिशा पटानी

प्रारंभिक जीवन

पटनी उत्तराखंड की रहने वाली है।

करियर

पटानी ने 2015 में वरुण तेज के साथ एक तेलुगु फिल्म लोफर के साथ डेब्यू किया। उन्होंने मौनी की भूमिका निभाई, जो एक मजबूर शादी से बचने के लिए घर से भाग जाती है। पुरी जगन्नाध द्वारा निर्देशित और सीके एंटरटेनमेंट के तहत सी कल्याण द्वारा निर्मित, फिल्म ₹200 मिलियन के बजट पर बनी थी और ₹106 मिलियन के जीवनकाल के संग्रह के साथ बॉक्स ऑफिस पर खराब प्रदर्शन किया था। अगले वर्ष में, दिश एक संगीत वीडियो, बेफ़िक्रा में टाइगर श्रॉफ के साथ दिखाई दिए, जिसका निर्माण भूषण कुमार और कृष्ण कुमार ने टी-सीरीज़ के तहत किया था और मीत ब्रदर्स द्वारा संगीतबद्ध किया गया था। मीत ब्रोस द्वारा लिखित और निर्देशित, गायिका अदिति सिंह शर्मा ने उनकी आवाज़ दी।
पटानी को सुशांत सिंह राजपूत और कियारा आडवाणी के साथ अपना व्यावसायिक ब्रेक नीरज पांडे की एम॰ एस॰ धोनी: द अनटॉल्ड स्टोरी, भारतीय क्रिकेट टीम के पूर्व कप्तान महेंद्र सिंह धोनी के जीवन पर आधारित एक बायोग्राफिकल स्पोर्ट्स फिल्म, से मिला। उन्होंने महेंद्र सिंह धोनी की प्रेमिका प्रियंका झा की भूमिका निभाई, जिनकी कार दुर्घटना में मृत्यु हो गई। नीरज पांडे द्वारा निर्देशित और फॉक्स स्टार स्टूडियोज़ द्वारा निर्मित, फिल्म 30 सितंबर 2016 को रिलीज हुई थी और सुशांत सिंह राजपूत और दिशा दोनों के लिए सबसे अधिक कमाई करने वाली फिल्म बनकर ₹2.16 बिलियन के संग्रह के साथ बड़े पैमाने पर हिट हुई थी। उनके प्रदर्शन को व्यापक रूप से स्वीकार किया गया था। उनकी समीक्षा में, टाइम्स ऑफ इंडिया की रेणुका व्यवहारे ने समीक्षा की, “फिल्म में दीशा का प्रदर्शन एक विशेष उल्लेख के योग्य है क्योंकि उनका प्रदर्शन आपके दिल की धड़कनों को कम करता है।" इसके अलावा, उन्होंने सोनू सूद के साथ जैकी चैन की कुंग फू योगा में भी अभिनय किया।
फिर पटानी ने बाग़ी २ में टाइगर श्रॉफ के साथ अभिनय किया, 2016 की हिट बाग़ी की अगली कड़ी जिसमें श्रद्धा कपूर के साथ टाइगर श्रॉफ भी थे। साजिद नाडियाडवाला द्वारा निर्मित और अहमद खान द्वारा निर्देशित, यह फिल्म दुनिया भर में 30 मार्च 2018 को रिलीज़ हुई और लगभग ₹243 करोड़ की कमाई की।

यूट्यूब

हाल ही में यह देखा गया है कि कई मशहूर हस्तियां अपना खुद का यूट्यूब चैनल बना रही हैं और अब दिशा पटानी ने भी अपना यूट्यूब चैनल शुरू कर दिया है।